Skol-Veur kentañ Breizh a oa bet krouet e 1460 hepken, a-raok ar bloaz-se e ranke ar studierien eus Breizh mont betek Añjev, Poitiers, Caen pe betek Pariz zoken. Krouet e voe Skol-Veur Naoned gant an duk Frañsez II a felle dezhañ kadarnaat dizalchidigezh Breizh diouzh Bro-Chall. Eno e kelenned an danvezioù hengounel : arzoù, doueoniezh, gwir ha medisinerezh. 1500 studier a oa er , met war an diskar e voe er chantved da heul tra ma oa kreizennet an Naoned tro-dro Koñverz atlantel ar Sklaved ha ne daole ket evezh ken ouzh hech emsavadurioù sevenadurel. Adalek 1735 e voe dilechiet ar Skol-Veur da Roazhon tamm-ha-tamm. Trochet e voe an dilechiadeg-se gant an Dispach gall pa oa bet divodet ar skolioù-meur.